

**Μαργαρίτα Γερούκη Μανώλης Αναγνωστάκις**

HP Inc.



Εγχειρίδιο Εκπαιδευτικών (Γ’ Γυμνασίου)

Προσαρμογή κατάθεσης

Γεώργιος Πολυζώης

ΠΕΡΙΕΧΟΜΕΝΑ

[Ο στόχος της σεξουαλικής αγωγής 3](#_Toc42071872)

[Η ομαδοσυνεργατική μάθηση 4](#_Toc42071873)

[Ζητήματα δεοντολογίας 5](#_Toc42071874)

[Μοντέλο ανάπτυξης και εφαρμογής του προγράμματος Σεξουαλικής Αγωγής 5](#_Toc42071875)

[Διερεύνηση αναγκών Α. 6](#_Toc42071876)

[Διερεύνηση αναγκών Β. 6](#_Toc42071877)

[Ένταξη των ερωτημάτων στο παιδαγωγικό πλαίσιο 7](#_Toc42071878)

[Διαμόρφωση ενοτήτων και αποτύπωση μαθησιακών στόχων 8](#_Toc42071879)

[1. ΣΕΞΟΥΑΛΙΚΗ ΣΥΜΠΕΡΙΦΟΡΑ: 8](#_Toc42071880)

[2. ΑΞΙΕΣ, ΣΤΑΣΕΙΣ, ΔΕΞΙΟΤΗΤΕΣ: 8](#_Toc42071881)

[3. ΚΟΥΛΤΟΥΡΑ, ΚΟΙΝΩΝΙΑ, ΝΟΜΟΣ: 8](#_Toc42071882)

[**Εφαρμογή και χρονισμός του προγράμματος** 9](#_Toc42071883)

[**Σεξουαλικής Αγωγής Γ΄ Γυμνασίου** 9](#_Toc42071884)

[**(12 διδακτικές ώρες)** 9](#_Toc42071885)

[Εισαγωγική δραστηριότητα – Δημιουργία ομάδων 9](#_Toc42071886)

[Πρώτη διδακτική ώρα 9](#_Toc42071887)

[Δεύτερη διδακτική ώρα 10](#_Toc42071888)

[Ενότητα 1. Σεξουαλική συμπεριφορά 10](#_Toc42071889)

[Πρώτη διδακτική ώρα: Διάλεξη στην ολομέλεια 12](#_Toc42071890)

[Δεύτερη διδακτική ώρα: Εργαστήριο σε ομάδες 13](#_Toc42071891)

[Τρίτη διδακτική ώρα: Παρουσίαση στην ολομέλεια 14](#_Toc42071892)

[Τέταρτη διδακτική ώρα: Παρουσίαση των ομάδων 17](#_Toc42071893)

[Ενότητα 2. Αξίες – Στάσεις - Δεξιότητες 17](#_Toc42071894)

[Πρώτη και δεύτερη διδακτική ώρα: Παρουσίαση στην ολομέλεια 19](#_Toc42071895)

[Τρίτη διδακτική ώρα: Παρουσίαση των ομάδων 21](#_Toc42071896)

[Ενότητα 3. Κουλτούρα – Νόμος – Κοινωνία 22](#_Toc42071897)

[Πρώτη και δεύτερη διδακτική ώρα: Παρουσίαση στην ολομέλεια 23](#_Toc42071898)

[Τρίτη διδακτική ώρα: Παρουσίαση των ομάδων 25](#_Toc42071899)

[ΠΑΡΑΡΤΗΜΑ 26](#_Toc42071900)

[ΠΑΡΑΡΤΗΜΑ 1. ΕΡΩΤΗΣΕΙΣ ΓΙΑ ΘΕΜΑΤΑ ΣΕΞΟΥΑΛΙΚΗΣ ΥΓΕΙΑΣ 26](#_Toc42071901)

[Απαντήσεις 0](#_Toc42071902)

[Τελικό ερωτηματολόγιο αξιολόγησης του προγράμματος 1](#_Toc42071903)

# Ο στόχος της σεξουαλικής αγωγής

**Η σεξουαλικότητα ως φυσικό, αναπόσπαστο, μέρος της ζωής**  αφορά τη σωματική, συναισθηματική, πνευματική και διαπροσωπική εξέλιξη του κάθε ανθρώπου. Η βιολογική της διάσταση περιλαμβάνει τα φυσικά χαρακτηριστικά που διαφοροποιούν τα δύο φύλα, αρσενικό και θηλυκό. Η ψυχολογική της διάσταση ενσωματώνει στοιχεία προσδιορισμού της ατομικότητας, της αυτοαντίληψης και της ταυτότητας, ενώ η κοινωνικοπολιτιστική της διάσταση δομείται πάνω σε ευρύτερες ιδέες, νοοτροπίες, αξίες, που προωθούν συγκεκριμένες στάσεις και συμπεριφορές ενώ εμποδίζουν άλλες. **Η σεξουαλικότητα θεωρείται ως ένα ουσιαστικό στοιχείο της αυτοαντίληψης και έκφρασης του ατόμου** ως ανθρώπινο ον.

Η **σεξουαλική αγωγή και η αγωγή των διαπροσωπικών σχέσεων**είναι μια μακροχρόνια, δια βίου διαδικασία προβληματισμού, κατάκτησης πληροφοριών και διαμόρφωσης συμπεριφορών, πεποιθήσεων και αξιών γύρω από την ταυτότητα του φύλου, τις σχέσεις και την οικειότητα. Αναφέρεται σε θέματα **σεξουαλικής ανάπτυξης, αναπαραγωγικής υγείας, διαπροσωπικών σχέσεων, οικειότητας**. Επίσης, πραγματεύεται θέματα **αυτό-αντίληψης και εικόνας του σώματος, καθώς και θέματα που αφορούν τους ρόλους των φύλων**. Αγγίζει τις βιολογικές, κοινωνικοπολιτισμικές και πνευματικές διαστάσεις της σεξουαλικότητας, που σχετίζονται με τον πνευματικό τομέα, το συναισθηματικό τομέα και την ευρύτερη επίδραση της συμπεριφοράς.

**Σκοπός της σεξουαλικής αγωγής είναι η προαγωγή της σεξουαλικής υγείας**, που, σύμφωνα με τον Παγκόσμιο Οργανισμό Υγείας, αφορά ζητήματα γενικότερης σωματικής, πνευματικής και κοινωνικής ευεξίας και όχι αποκλειστικά και μόνο την απουσία ασθένειας ή αδυναμίας. **Η σεξουαλική υγεία ενσωματώνει σωματικές, συναισθηματικές και κοινωνικές πλευρές της σεξουαλικότητας με τρόπους που συμβάλλουν στη συνολικότερη ευεξία του ατόμου.** Συμπεριλαμβάνει, επίσης, την ικανότητα επιλογής τέτοιας σεξουαλικής και αναπαραγωγικής συμπεριφοράς που εναρμονίζεται με ένα ευρύτερο πλαίσιο κοινωνικών και προσωπικών ηθικών αρχών.

 Η σεξουαλική αγωγή και η αγωγή διαπροσωπικών σχέσεων είναι ένα ιδιαίτερα **αξιακά φορτισμένο μαθησιακό αντικείμενο** και πολλές φορές οι δυσκολίες που αντιμετωπίζουν οι εκπαιδευτικοί στην εφαρμογή τέτοιων προγραμμάτων έγκειται ακριβώς σε αυτό το λόγο. Ως εκπαιδευτικοί δε θα πρέπει να ξεχνούμε όμως τους δύο κεντρικούς άξονες με βάση τους οποίους οφείλουμε να αναπτύσσουμε οποιαδήποτε εκπαιδευτική παρέμβαση όπως και τη σεξουαλική αγωγή, οι οποίοι είναι: **η επιστήμη και ο νόμος**. Δηλαδή, τόσο η παιδαγωγική μας προσέγγιση όσο και το περιεχόμενο των προγραμμάτων μας θα πρέπει από τη μία μεριά να υποστηρίζονται από σύγχρονες επιστημονικές μελέτες και θεωρήσεις, ενώ από την άλλη οφείλουμε να σεβόμαστε το νομοθετικό πλαίσιο της χώρας. Η διασφάλιση των δύο αυτών αξόνων κατά το σχεδιασμό και την εφαρμογή των προγραμμάτων Σεξουαλικής Αγωγής προσφέρει εκτός από την απαιτούμενη ποιότητα στο εκπαιδευτικό μας έργο και την αναζητούμενη ασφάλεια ως προς τις επιλογές μας.

# Η ομαδοσυνεργατική μάθηση

Η ομαδοσυνεργατική διδασκαλία και μάθηση με βάση τις αρχές της οποίας έχει σχεδιαστεί το παρόν πρόγραμμα Σεξουαλικής Αγωγής, επιτρέπει στους μαθητές και τις μαθήτριες να ανταλλάξουν απόψεις, να διερευνήσουν στάσεις και αντιλήψεις και να επιχειρηματολογήσουν για αυτές, καταρχήν μέσα στα πλαίσια μιας μικρότερης ομάδας συμμαθητών και συμμαθητριών και στη συνέχεια στο περιβάλλον της τάξης τους. Πέρα από τα πολλαπλά οφέλη στην ανάπτυξη δεξιοτήτων επικοινωνίας, συνεργασίας και κριτικής σκέψης που προσφέρει η εργασία σε ομάδες στην τάξη, ειδικότερα για τη θεματολογία της σεξουαλικής αγωγής η εργασία σε ομάδες δίνει την ευκαιρία στις μαθήτριες και τους μαθητές να εξερευνήσουν με τρόπο περισσότερο ασφαλή αξιακά ζητήματα και προσωπικές θέσεις, ενώ ταυτόχρονα να αντιληφθούν ζητήματα διαφορετικότητες και σεβασμού.


Για την εφαρμογή του προγράμματος Σεξουαλικής Αγωγής σχηματίζονται από την αρχή με τυχαίο τρόπο ομάδες των τεσσάρων ή πέντε ατόμων. Οδηγίες για το σχηματισμό των ομάδων βρίσκονται παρακάτω στο κεφάλαιο των εισαγωγικών δραστηριοτήτων. Οι ομάδες που σχηματίζονται επιλέγουν στη συνέχεια το δικό τους όνομα καθώς και σήμα, με τα οποία θα υπογράφουν τις εργασίες τους κατά τη διάρκεια εφαρμογής του προγράμματος.

Αν οι μαθητές και μαθήτριες δεν έχουν μεγάλη εμπειρία σε αυτόν τον τύπο δουλειάς στο σχολείο καλό είναι οι εκπαιδευτικοί να συζητήσουν μαζί τους το τρίπτυχο της ομαδοσυνεργατικής εργασίας στο πλαίσιο της σεξουαλικής αγωγής που είναι: *εχεμύθεια, σεβασμός, ισοβαρής καταμερισμός ευθυνών*.

# Ζητήματα δεοντολογίας

Κρίνεται απαραίτητο να λαμβάνεται μέριμνα από πλευράς του εκπαιδευτικού, τα μαθήματά του, στο πλαίσιο της διεξαγωγής του προγράμματος, να εναρμονίζονται με τα Άρθρα 3 και 12 της Σύμβασης για τα Δικαιώματα του παιδιού, τα οποία προβλέπουν ότι: α) σε όλες τις ενέργειες που αφορούν στα παιδιά, θα πρέπει να λαμβάνεται υπόψη πρωτίστως το συμφέρον του παιδιού (αρθρ. 3) και β) θα πρέπει να διασφαλίζεται το δικαίωμα στα παιδιά που είναι σε θέση να διατυπώνουν τις απόψεις τους, να τις εκφράζουν ελεύθερα, λαμβάνοντας υπόψη την ηλικία και την ωριμότητά τους (αρθρ. 12).

# Μοντέλο ανάπτυξης και εφαρμογής του προγράμματος Σεξουαλικής Αγωγής



## Διερεύνηση αναγκών Α.

Με την ανακοίνωση της εφαρμογής του προγράμματος Σεξουαλικής Αγωγής ζητούμε από τους μαθητές και μαθήτριες **να γράψουν ανώνυμα ερωτήσεις ή απορίες που πιθανό έχουν γύρω από θέματα: σεξουαλικότητας, διαπροσωπικών σχέσεων, εφηβείας**, κλπ.

Εξηγούμε ότι οι απορίες και οι ερωτήσεις αυτές είναι ένας πολύ καλός οδηγός για το τι θα πρέπει να συζητήσουμε κατά τη διάρκεια του προγράμματος. Επίσης ότι καμία ερώτηση δεν θα «λογοκριθεί» αρκεί φυσικά να είναι διατυπωμένη με ευγενικό τρόπο και να μην αφορά προσωπικά ζητήματα μαθητών ή εκπαιδευτικών.

## Διερεύνηση αναγκών Β.

Αφού παραλάβουμε τις ανώνυμες ερωτήσεις των μαθητών τους ζητούμε σε δεύτερο χρόνο και πριν την έναρξη του προγράμματος να συμπληρώσουν ανώνυμα και ατομικά το ερωτηματολόγιο: ***Ερωτήσεις γύρω από θέματα σεξουαλικής υγείας*** (βλπ. Παράρτημα 1).

Για την οικονομικότερη, ταχύτερη και «οικολογικότερη» διανομή και διαχείριση του ερωτηματολογίου προτείνουμε αυτό να διαμορφωθεί σε μορφή googleform και οι μαθητές να έχουν πρόσβαση ηλεκτρονικά.

Κατά τη συλλογή των απαντήσεων του ερωτηματολογίου μας ενδιαφέρει η συνολική εικόνα της τάξης. Δηλαδή το ποσοστό των σωστών έναντι των εσφαλμένων απαντήσεων. Στόχος μας είναι στο τέλος του προγράμματος να έχει αυξηθεί το ποσοστό των σωστών απαντήσεων. Ιδανικά αν το ποσοστό είναι πάνω από 70% μπορούμε να θεωρήσουμε ότι οι μαθητές και μαθήτριες είναι γνώστες βασικών θεμάτων σεξουαλικής και αναπαραγωγικής υγείας.

ΠΡΟΣΟΧΗ! Το ίδιο ερωτηματολόγια διανέμουμε και στο τέλος του προγράμματος προκειμένου να αξιολογήσουμε τις γνώσεις που έχουν κατακτηθεί.

## Ένταξη των ερωτημάτων στο παιδαγωγικό πλαίσιο

Γιατηδημιουργίακαιεφαρμογήτουπρογράμματοςστηριχθήκαμεστονοδηγότης UNESCO[[1]](#footnote-2), *International technical guidance on sexuality education – An evidence informed approach (2009 & revised edition 2018).*

Με βάση την παρακάτω κατηγοριοποίηση εντάσσουμε τα ερωτήματα των μαθητών αλλά και τις απαντήσεις τους στο ερωτηματολόγιο σεξουαλικής υγείας (Παράρτημα 1), στην αντίστοιχη θεματολογία[[2]](#footnote-3) ενώ προσδιορίζουμε ταυτόχρονα και τους μαθησιακούς στόχους. Η θεματολογία καλύπτει τέσσερεις διαστάσεις της μαθησιακής διαδικασίας: γνώσεις, αξίες, δεξιότητες, υπευθυνότητα.

1. **Γνώσεις – πληροφόρηση**: η σεξουαλική αγωγή παρέχει ακριβής πληροφόρηση για την ανθρώπινη σεξουαλικότητα, συμπεριλαμβανομένων: ανάπτυξη, σεξουαλική ανατομίας και φυσιολογία, αναπαραγωγή, αντισύλληψη, κύηση, τεκνοποιία, HIV/ AIDS, ΣΜΝ, οικογενειακή ζωή και διαπροσωπικές σχέσεις, σεξουαλικότητα και κουλτούρα, δικαιώματα του φύλου, ενδυνάμωση, ισότητα και ρόλοι των φύλων, σεξουαλική συμπεριφορά, σεξουαλική ποικιλομορφία, σεξουαλική απόλαυση, σεξουαλική κακοποίηση, έμφυλη βία και επιβλαβής παραδοσιακές πρακτικές.

2. **Αξίες, στάσεις και κοινωνικά πρότυπα**: η σεξουαλική αγωγή προσφέρει στους μαθητές και μαθήτριες ευκαιρίες να διερευνήσουν αξίες, στάσεις και πρότυπα (προσωπικά, οικογενειακά, ομότιμων και της κοινότητας) σε σχέση με τη σεξουαλική συμπεριφορά, την υγεία, την ανάληψη ρίσκου και αποφάσεων και αντιστοιχία με τις αρχές της ανοχής, του σεβασμού, της ισότητας και των δικαιωμάτων των φύλων.

3. **Διαπροσωπικές και κοινωνικές δεξιότητες**: η σεξουαλική αγωγή προωθεί την κατάκτηση δεξιοτήτων σε σχέση με τη λήψη αποφάσεων, αυτοπεποίθηση, επικοινωνία, διαπραγμάτευση και άρνηση. Τέτοιες δεξιότητες είναι δυνατό να συμβάλλουν σε πιο πλήρεις σχέσεις στην οικογένεια, τους ομότιμους, τους φίλους και τους ρομαντικούς ή ερωτικούς συντρόφους.

4. **Υπευθυνότητα**: η σεξουαλική αγωγή ενθαρρύνει τους μαθητές και τις μαθήτριες να αναλαμβάνουν την ευθύνη της προσωπικής τους συμπεριφοράς καθώς και της συμπεριφοράς τους απέναντι σε άλλους ανθρώπους μέσω στρατηγικών όπως: ο σεβασμός, η αυτοπεποίθηση, η ανοχή και η ενσυναίσθηση για τους άλλους ανεξάρτητα από τη κατάσταση της υγείας τους, το σεξουαλικό τους προσανατολισμό, δίνοντας έμφαση στην ισότητα των φύλων, με στόχο την αντίσταση απέναντι σε πρώιμες, ανεπιθύμητες ή εκβιαστικές σεξουαλικές σχέσεις και εφαρμόζοντας τεχνικές ασφαλούς σεξ, συμπεριλαμβανομένων τη σωστή και συστηματική χρήση προφυλακτικών και αντισυλληπτικών μέσων.

## Διαμόρφωση ενοτήτων και αποτύπωση μαθησιακών στόχων

Το πρόγραμμα αναπτύσσεται σε τρεις ενότητες οι οποίες παρουσιάζονται αναλυτικά μαζί με τη στοχοθεσία τους στα επόμενα κεφάλαια. Οι ενότητες με τις υποενότητές τους είναι:

* Σεξουαλική συμπεριφορά
* Αξίες, στάσεις, δεξιότητες
* Κουλτούρα, κοινωνία, νόμος

### 1. ΣΕΞΟΥΑΛΙΚΗ ΣΥΜΠΕΡΙΦΟΡΑ:

1.1 Σεξ, σεξουαλικότητα και ο κύκλος της ζωής, 1.2 Κοινές σεξουαλικές συμπεριφορές και σεξουαλική αποδοχή

### 2. ΑΞΙΕΣ, ΣΤΑΣΕΙΣ, ΔΕΞΙΟΤΗΤΕΣ:

2.1 Αξίες, στάσεις και πηγές σεξουαλικής πληροφόρησης, 2.2 Πρότυπα και η επιρροή των ομότιμων στη σεξουαλική συμπεριφορά, 2.3 Λήψη αποφάσεων, 2.4 Επικοινωνία, άρνηση, δεξιότητες διαπραγμάτευσης, 2.5 Βρίσκω βοήθεια και υποστήριξη

### 3. ΚΟΥΛΤΟΥΡΑ, ΚΟΙΝΩΝΙΑ, ΝΟΜΟΣ:

3.1 Σεξουαλικότητα, κουλτούρα και νόμος, 3.2 Σεξουαλικότητα και ΜΜΕ, 3.3 Η κοινωνική κατασκευή του φύλου, 3.4 Έμφυλη βία, σεξουαλική κακοποίηση και επιβλαβής παραδοσιακές πρακτικές

# **Εφαρμογή και χρονισμός του προγράμματος**

# **Σεξουαλικής Αγωγής Γ΄ Γυμνασίου**

# **(12 διδακτικές ώρες)**

# Εισαγωγική δραστηριότητα – Δημιουργία ομάδων

## Πρώτη διδακτική ώρα

Στόχοι:

* Να γνωριστούν οι εκπαιδευτές με το τμήμα
* Να δημιουργηθούν ομάδες εργασίας που θα δουλέψουν ως την ολοκλήρωση της δράσης
* Να δεθούν οι ομάδες
* Να γίνει κατανοητός ο γενικότερος στόχος της εκπαιδευτικής δράσης που είναι η υγεία
* Να γίνει μια πρώτη καταγραφή εννοιών γύρω από τη σεξουαλικότητα σε εννοιολογικό χάρτη

**Γνωριμία: Σκυτάλη**

Σε κύκλο κρατώ τη «σκυτάλη». Λέω το όνομά μου και κάτι που δεν μου αρέσει στο σχολείο, περνάω τη σκυτάλη στον επόμενο. Προσπαθώ να είμαι πρωτότυπος… Επιστροφή της σκυτάλης. Με αντίστροφη κίνηση δίνω τη σκυτάλη στον προηγούμενο, θυμάμαι το αρνητικό που είπε και προσπαθώ να βρω και κάτι θετικό… πχ. Δε του αρέσει που πρέπει να ξυπνάει πρωί για το σχολείο αλλά έτσι έχει περισσότερες ώρες με τους φίλους του!

*Λίγα λόγια για τους κανόνες λειτουργίας της ολομέλειας και της κάθε ομάδας*

**Δημιουργία ομάδων: Πρωτεύουσες**

Οι ομάδες θα είναι τυχαίες, αν χρειαστεί επιχειρηματολογούμε για τους λόγους της τυχαίας επιλογής. Θα παίξουμε ένα παιχνίδι για να βρούμε την ομάδα μας. Επιλέγουμε τόσες πρωτεύουσες όσες ομάδες θέλουμε: Λονδίνο, Παρίσι, Ρώμη, Μόσχα, Αθήνα. Φτιάχνουμε πέντε κάρτες με το όνομα της πρωτεύουσας. Τα παιδιά διαλέγουν τυχαία μια κάρτα. Στόχος είναι να βρουν την ομάδα τους χωρίς να αποκαλύψουν το όνομα της πόλης.

**Δέσιμο ομάδων: Όνομα-Μότο**

Τα παιδιά έχουν λίγα λεπτά στην ομάδα τους για να σκεφτούν ένα όνομα και ένα σλόγκαν.

**Εννοιολογικός χάρτης**

Υλικά: Χαρτί σεμιναρίου και μαρκαδόρους για κάθε ομάδα

Στην άκρη κάτω δεξιά κάθε χαρτιού βάζουμε την υπογραφή της ομάδας. Ζητάμε από τα παιδιά να γράψουν στη μέση του χαρτιού τις λέξεις *ΣΕΞΟΥΑΛΙΚΟΤΗΤΑ – ΑΓΩΓΗ* γύρω από αυτές δημιουργούν ένα εννοιολογικό χάρτη. *Εργασία μέχρι την επόμενη συνάντηση: Βρίσκω εικόνες από περιοδικά ή ζωγραφίζω για να εμπλουτίσω αισθητικά τον εννοιολογικό χάρτη.* Οι ομάδες κάνουν μια σύντομη παρουσία του χάρτη τους στην ολομέλεια.

**Γιατί όλα αυτά;**

Γράφουμε στον πίνακα ΓΙΑΤΙ; Ζητάμε από τα παιδιά να δώσουν τις δικές τους εξηγήσεις. Καταλήγουμε στη λέξη **ΥΓΕΙΑ**. Ζητάμε από τα παιδιά να την προσθέσουν σε κάποιο σημείο του χάρτη τους. ΓΙΑΤΙ; **ΥΓΕΙΑ**

*Κλείσιμο, υπενθύμιση των καθηκόντων μέχρι την επόμενη συνάντηση.*

*Εργασία μέχρι την επόμενη συνάντηση: κάθε ομάδα θα πρέπει να οπτικοποιήσει σε Α4 το όνομα και το σλόγκαν της.* Παρουσίαση των ομάδων και του μότο τους στην ολομέλεια.

## Δεύτερη διδακτική ώρα

Οι ομάδες παρουσιάζουν με τη σειρά στην τάξη το όνομά τους και το σήμα τους. Στη συνέχεια παρουσιάζουν τον εννοιολογικό χάρτη που έχουν δημιουργήσει.

Οι εκπαιδευτικοί διευκολύνουν τη συζήτηση στην τάξη.

# Ενότητα 1. Σεξουαλική συμπεριφορά

(τέσσερις διδακτικές ώρες)

Στόχοι:

**1.1 Σεξ, σεξουαλικότητα και ο κύκλος της ζωής**

*Εξηγώ τρόπους με τους οποίους η σεξουαλικότητα εκφράζεται κατά τη διάρκεια του βίου*

*Βασικές ιδέες:*

* Σεβασμός στο διαφορετικό σεξουαλικό προσανατολισμό και την ταυτότητα του φύλου
* Οι άνθρωποι δεν επιλέγουν το σεξουαλικό τους προσανατολισμό ή την ταυτότητα του φύλου
* Ανοχή και σεβασμός απέναντι στους διαφορετικούς τρόπους που εκφράζεται η σεξουαλικότητα σε διαφορετικούς πολιτισμούς
* Ο αυνανισμός είναι μια ασφαλής έκφραση της σεξουαλικότητας
* Τα σεξουαλικά συναισθήματα, οι φαντασιώσεις και οι επιθυμίες είναι φυσιολογικά και προκύπτουν καθόλη τη διάρκεια του βίου
* Οι άνθρωποι δεν είναι απαραίτητο να ικανοποιούν τις σεξουαλικές σκέψεις τους, φαντασιώσεις και αισθήματα και έχουν τη δύναμη να τα ελέγχουν όταν χρειάζεται

**1.2 Κοινές σεξουαλικές συμπεριφορές και σεξουαλική αποδοχή**

*Περιγράφω τις αντιδράσεις αγοριών και κοριτσιών στο σεξουαλικό ερεθισμό*

*Βασικές ιδέες:*

* Ο σεξουαλικός ερεθισμός (σωματικός ή με τη φαντασία) προκαλεί φυσιολογικές (με την έννοια της φυσιολογίας) αντιδράσεις
* Κατά την εφηβεία τα αγόρια και τα κορίτσια αντιλαμβάνονται πολύ εντονότερα τα σεξουαλικά ερεθίσματα
* Η αγάπη αφορά πολύ περισσότερα από τη διείσδυση
* Οι άνθρωποι έχουν ερωτικές σχέσεις για να εκφράσουν τα συναισθήματα αγάπης
* Υπάρχουν πολλοί τρόποι για να εκφράσει ένα ζευγάρι την αγάπη, το ενδιαφέρον και την ερωτική επιθυμία
* Οι σεξουαλικές σχέσεις προϋποθέτουν συναισθηματική και σωματική ωριμότητα
* Κάποιος έχει δικαίωμα να αρνηθεί σεξουαλική επαφή
* Αντιλαμβάνομαι ότι οι άνθρωποι εκδηλώνουν μια φυσική αντίδραση στα σεξουαλικά ερεθίσματα
* Οι άνθρωποι μπορεί να κάνουν σεξουαλικές σκέψεις και φαντασιώσεις χωρίς απαραίτητα να τις εκδηλώνουν και μπορούν να έχουν τον έλεγχο όταν χρειάζεται
* Αποχή σημαίνει ότι δεν έχω σεξουαλικές συμπεριφορές
* Ο κύκλος αντίδρασης στα σεξουαλικά ερεθίσματα στο σώμα του αγοριού και του κοριτσιού
* Ορισμός και λειτουργία του οργασμού
* Τα αντισυλληπτικά και τα προφυλακτικά επιτρέπουν στους ανθρώπους να έχουν ερωτική ζωή χωρίς ανεπιθύμητες συνέπειες
* Παραδείγματα από θετικές και αρνητικές επιδράσεις των «αφροδισιακών»
* Μύθοι γύρω από το σεξ
* Οι άνθρωποι διαφέρουν ως προς το σεξουαλικό προσανατολισμό και την ταυτότητα του φύλου
* Επιπτώσεις από τις σεξουαλικές αντιλήψεις και πρακτικές
* Δε μπορείς να πιέσεις κάποιο να έχει ερωτική επαφή
* Αρνούμαι το σεξ ως συναλλαγή
* Άνδρες και γυναίκες μπορούν να δώσουν και να λάβουν ικανοποίηση από ένα σύντροφο του ίδιου φύλου
* Πλεονεκτήματα και μειονεκτήματα από τη σεξουαλική πληροφόρηση και εικόνες μέσω του διαδικτύου
* Ο κίνδυνος των διαδικτυακών σχέσεων
* Δεξιότητες χρήσης του διαδικτύου για να κάνεις φίλους
* Αποφεύγω ανεπιθύμητη σεξουαλική προσοχή στο διαδίκτυο
* Ελάχιστοι αν όχι και κανένας άνθρωπος δε μπορεί να ισχυριστεί ότι η σεξουαλική ζωή του είναι χωρίς προβλήματα και απογοητεύσεις

## Πρώτη διδακτική ώρα: Διάλεξη στην ολομέλεια

Με βάση τους παραπάνω στόχους συλλέγουμε υλικό από, σχολικά εγχειρίδια εκπαιδευτικά κείμενα και ιατρικά άρθρα.

Χρήσιμο υλικό για την ενότητα υπάρχει στο σχολικό εγχειρίδιο *«Σεξουαλική Αγωγή – Διαφυλικές Σχέσεις»* βιβλίο εκπαιδευτικών και μαθητή (15-18) του 2000 και συγκεκριμένα στην Ενότητα 4β (σελ. 147-157) με θεματολογία:


\* Η ανάγκη για σεξουαλική δραστηριότητα  
\* Αυνανισμός  
\* Η πρώτη ερωτική επαφή

Το υλικό υπάρχει αναρτημένο στον ιστότοπο του προγράμματος. Εκεί υπάρχουν αναρτημένες και οι διαφάνειες που χρησιμοποιήθηκαν: <https://sapgr.weebly.com/upsilonlambdaiotakappaomicron2.html>


## Δεύτερη διδακτική ώρα: Εργαστήριο σε ομάδες

Τα παιδιά δουλεύουν σε ομάδες. Διαβάζουν τα στοιχεία που βρίσκονται στο σχολικό εγχειρίδιο *«Αγωγή Υγείας – Θέμα: Σεξουαλική Αγωγή – Διαφυλικές Σχέσεις για μαθητές 11-14 ετών»* (φύλλο εργασίας 38) καθώς και τα στοιχεία από την έρευνα της ΕΠΙΨΥ (βλπ. εικόνα παρακάτω).

Με βάση τα στοιχεία που παρουσιάζονται στη διαφάνεια ενθαρρύνουμε τους μαθητές να συζητήσουν. Ενδεικτικές ερωτήσεις υπάρχουν στην παρακάτω εικόνα και στις διαφάνειες της παρουσίασης: <https://sapgr.weebly.com/upsilonlambdaiotakappaomicron2.html>



Όταν ολοκληρωθεί η παραπάνω συζήτηση στην τάξη δίνουμε σε κάθε ομάδα το παρακάτω φυλλάδιο εργασίας.



Το φυλλάδιο εργασίας βρίσκεται στις σελίδες 65-66 του βιβλίου μαθητή *«Αγωγή Υγείας – Θέμα: Σεξουαλική Αγωγή – Διαφυλικές Σχέσεις για μαθητές 11-14 ετών».* Προσοχή: έχουμε αλλάξει η ηλικία του Μανώλη του φυλλαδίου εργασίας 39Α από 19 σε 16.

Όταν ολοκληρωθεί η εργασία στις ομάδες κάθε ομάδα με τη σειρά παρουσιάζει στην ολομέλεια της τάξης τη συζήτηση που είχαν καθώς και τις σημειώσεις τους.

## Τρίτη διδακτική ώρα: Παρουσίαση στην ολομέλεια

Το θέμα αυτής της ενότητας είναι η Σεξουαλική Διαφορετικότητα, ένα θέμα πολύ ενδιαφέρον για τους μαθητές και τις μαθήτριες αλλά ταυτόχρονα και ιδιαίτερα φορτισμένο. Είναι σημαντικό οι εκπαιδευτικοί να χρησιμοποιήσουν πληροφορίες από έγκυρα και σύγχρονα επιστημονικά εγχειρίδια για να παρουσιάσουν το θέμα.

Μια ενδεικτική παρουσίαση βρίσκεται στον ιστότοπο του προγράμματος: <https://sapgr.weebly.com/upsilonlambdaiotakappaomicron2.html>

Επίσης στις σελίδες 167-169[[3]](#footnote-4)του σχολικού εγχειριδίου για μαθητές 15-18 *«Σεξουαλική Αγωγή – Διαφυλικές Σχέσεις».*

Το παρακάτω τεστ Από το βιβλίο: *StreetwisetoSexwise – Sexualityeducationforhigh-riskyou*, bySteveBrown, PsyDeditedbyKarenRayne, PhD (2017), TheCenterforSexEducation, [www.SexEdCenter.org](http://www.SexEdCenter.org) , βρίσκεται ανάμεσα στις διαφάνειες της παρουσίασης.

Όλες οι προτάσεις είναι πραγματικές. Ζητούμε από τα παιδιά να δουλέψουν σε ομάδες για να το απαντήσουν.

**ΜΥΘΟΙ ΚΑΙ ΠΡΑΓΜΑΤΙΚΟΤΗΤΕΣ ΓΙΑ ΤΑ ΑΤΟΜΑ ΛΟΑΤΚ**

|  |
| --- |
| …………. 1. Ετερόφυλα άτομα μερικές φορές μπορεί να έχουν ερωτικές σκέψεις ή φαντασιώσεις για άτομο του ίδιου φύλου. |
| …………... 2. Είναι συνηθισμένο για παιδιά της προσχολικής ηλικίας να παίζουν παιχνίδια όπως το «γιατρό» ή «δείξε μου το δικό σου να σου δείξω το δικό μου» με παιδιά του ίδιου ή του άλλου φύλου. |
| …………… 3. Αν ένα κορίτσι έχει κοντά μαλλιά, κάνει σπορ και φορά πάντα παντελόνια στο σχολείο, δε σημαίνει απαραίτητα ότι είναι λεσβία. |
| ……………. 4. Δεν είναι παράξενο για ένα παιδί στην εφηβεία να μη νιώθει σίγουρος/η για το σεξουαλικό του προσανατολισμό. Η ταυτότητά τους γίνεται πιο ξεκάθαρη μεγαλώνοντας. |
| …………….. 5. Κάποια αγόρια μπορεί να είναι αμφισεξουαλικά, να έλκονται ρομαντικά ή σεξουαλικά και από αγόρια και από κορίτσια. |
| ……………. 6. Κανένας δεν μπορεί να αλλάξει το σεξουαλικό προσανατολισμό του άλλου. |
| ……………. 7. Τα περισσότερα άτομα ΛΟΑΤΚ μπορούν να γίνουν υγιείς και ευτυχισμένοι ενήλικες, κάνοντας σοβαρές σχέσεις ή και να παντρευτούν αν το θέλουν. |
| ……………. 8. Τα άτομα ΛΟΑΤΚ μπορούν να έχουν ή να μεγαλώσουν υγιή παιδιά. |
| ……………. 9. Δεν επιλέγεις ή αλλάζεις το σεξουαλικό σου προσανατολισμό. |
| …………….10. Υπάρχουν ομάδες που βοηθούν τους εφήβους που πιστεύουν ότι μπορεί να είναι ΛΟΑΤΚ. |

Εργασία για την επόμενη συνάντηση: ΑΓΑΠΗΜΕΝΗ ΜΟΥ ΚΑΡΔΙΑ!

Δίνουμε σε κάθε ομάδα από ένα γράμμα και τις παρακάτω οδηγίες:

​​Εσύ και η ομάδα σου είστε σύμβουλοι του παρακάτω παιδιού που χρειάζεται τη βοήθειά σας. Γράψτε μια απάντηση στο γράμμα του. Η απάντηση θα πρέπει να είναι αποτελεσματική και εφαρμόσιμη.

Ομάδα 1

Με λένε **Δημήτρη** και είμαι 15 χρονών. Μέχρι τώρα δεν είχα σχέση. Απολαμβάνω το σήμερα και σκέφτομαι ότι ίσως είναι καλύτερα, που δεν έχω ακόμη σχέση, και έτσι έχω ελεύθερο χρόνο να κάνω πράγματα που μου αρέσουν, όπως το ποδόσφαιρο. Χαίρομαι επίσης που έχω την ευκαιρία να διοχετεύω την ενεργητικότητά μου σε πολλά πράγματα. Θα κάνω σχέση όταν πραγματικά ερωτευτώ. Θα προτιμούσα να έχω ωριμάσει περισσότερο πριν αρχίσω σχέσεις. Είναι και θέμα προστασίας. Εξάλλου είμαι μικρός ακόμη. Έχω καιρό μπροστά μου. Θα ήθελα όμως και τη δική σας άποψη.

Ομάδα 2.

Με λένε **Λίτσα** και είμαι 15 χρονών. Οι φίλοι μου με θεωρούν ένα έξυπνο και ευχάριστο κορίτσι. Μέχρι τώρα δεν είχα σχέσεις με αγόρια. Είμαι πολύ στενοχωρημένη και νιώθω άσχημα γι’ αυτό. Νομίζω ότι είμαι άσχημη και δεν με θέλει κανένα αγόρι. Αυτό με κάνει να κλείνομαι στον εαυτό μου, να μη βγαίνω έξω με τις φίλες μου, που έχουν αγόρια, και να παραμελώ τα μαθήματά μου. Τι να κάνω;

Ομάδα 3

Με λένε **Αμένα** και είμαι 15 χρονών. Ήρθα στην Ελλάδα όταν ήμουν έξι χρονών. Μου αρέσει πολύ το σχολείο και είμαι καλή μαθήτρια. Έχω πολλούς φίλους και φίλες αλλά μόνο στο σχολείο. Εκτός σχολείου τίποτε. Οι γονείς μου είναι πολύ αυστηροί και δε με αφήνουν να πάω πουθενά. Φυσικά ούτε μπορώ να τους πω ότι έχω σχέση εδώ και δύο μήνες με ένα παιδί από το λύκειο το Γρηγόρη. Αν το μάθει ο πατέρας μου θα γίνει μεγάλη φασαρία. Είναι όμως άδικο. Γιατί άλλες φίλες μου μπορούν να έχουν αγόρι και να βγαίνουν μαζί του; Τι να κάνω; Είμαι απελπισμένη!

Ομάδα 4

Με λένε **Ματίνα** και είμαι 14 χρονών. Από τότε που πήγα στο Γυμνάσιο έχω σχέση με το Γιάννη που είναι δύο χρόνια μεγαλύτερός μου. Είμαι πολύ ερωτευμένη μαζί του. Τώρα ο Γιάννης μου ζητάει να ολοκληρώσουμε τη σχέση μας. Δε ξέρω τι να κάνω. Θα ήθελα να ολοκληρώσω αλλά φοβάμαι κιόλας. Δεν ξέρω αν είμαι πραγματικά έτοιμη και επίσης φοβάμαι μη μείνω έγκυος ή κάτι άλλο. Αν όμως δεν ολοκληρώσω μπορώ να τον χάσω και τότε θα τρελαθώ από τη λύπη μου. Τι να κάνω; Πώς να του πω να περιμένουμε χωρίς να τον χάσω;

Ομάδα 5

Με λένε **Χάρη** και είμαι 15 χρονών. Όλοι οι κολλητοί μου έχουν κοπέλα εκτός από εμένα. Εγώ δε έχω νιώσει ποτέ μέχρι τώρα ότι μου αρέσει κάποια κοπέλα. Δε ξέρω… νομίζω ότι δε θα μου αρέσει ποτέ καμιά κοπέλα. Όμως τι πρέπει να απαντάω όταν με ρωτάνε γιατί δεν έχεις κοπέλα; Ακόμα και οι γονείς μου με ρωτάνε. Και γιατί πρέπει οπωσδήποτε να δίνω εξηγήσεις για την προσωπική μου ζωή; Γιατί δε μπορώ να νιώσω όπως οι άλλοι; Πόσο ευκολότερα θα ήταν τα πράγματα!

## Τέταρτη διδακτική ώρα: Παρουσίαση των ομάδων

Οι ομάδες με τη σειρά παρουσιάζουν το γράμμα και την απάντηση που επεξεργάστηκαν στην τάξη (7’ λεπτά για κάθε ομάδα).

Οι εκπαιδευτικοί συντονίζουν τη σύντομη συζήτηση που ακολουθεί μετά από κάθε παρουσίαση.

# Ενότητα 2. Αξίες – Στάσεις - Δεξιότητες

(τρεις διδακτικές ώρες)

Στόχοι:

**2.1 Αξίες, στάσεις και πηγές σεξουαλικής πληροφόρησης**

*Περιγράφω τις προσωπικές αξίες σε σχέση με τη σεξουαλικότητα και τα θέματα αναπαραγωγικής υγείας*

*Δίνω ξεκάθαρα παραδείγματα για το πώς οι προσωπικές αξίες επηρεάζουν τις προσωπικές αποφάσεις και συμπεριφορά*

*Βασικές ιδέες:*

* Η ανάγκη να γνωρίζω τις προσωπικές αξίες, αντιλήψεις και στάσεις και πώς να τις υποστηρίζω
* Η ανάγκη να δείχνω ανοχή και να σέβομαι τις διαφορές ανάμεσα στις αξίες, αντιλήψεις και στάσεις των άλλων ανθρώπων

**2.2 Πρότυπα και η επιρροή των συνομηλίκων στη σεξουαλική συμπεριφορά**

*Εξηγώ πώς οι συνομήλικοι (ομότιμοι) και τα κοινωνικά πρότυπα επηρεάζουν αποφάσεις που αφορούν τη σεξουαλικότητα και τη σεξουαλική συμπεριφορά*

*Βασικές ιδέες:*

* Επιβλαβείς συνέπειες κάθε μορφής bullying και αρνητικής πίεσης των συνομηλίκων
* Τρόπους με τους οποίους τα κοινωνικά πρότυπα και οι συνομήλικοι είναι δυνατό να επηρεάσουν την ατομική και ομαδική συμπεριφορά
* Λέω «ναι» και «όχι»
* Υποστηρίζω τις προσωπικές αποφάσεις γύρω από τη σεξουαλική δραστηριότητα

**2.3 Λήψη αποφάσεων**

*Αξιολογώ πλεονεκτήματα, μειονεκτήματα και συνέπειες διαφόρων αποφάσεων*

*Εφαρμόζω τη διαδικασία λήψης αποφάσεων όσο αφορά ανησυχίες γύρω από τη σεξουαλική και αναπαραγωγική υγεία*

*Βασικές ιδέες:*

* Εμπόδια στις αποφάσεις
* Μαθαίνω να σκέφτομαι τις συνέπειες μιας απόφασης
* Οι αποφάσεις είναι δυνατό να επηρεάσουν την υγεία και τα μελλοντικά σχέδια των ανθρώπων
* Συνέπειες χρήσης αλκοόλ και ουσιών στη λήψη αποφάσεων
* Ο ρόλος των συναισθημάτων στη λήψη αποφάσεων

**2.4 Επικοινωνία, άρνηση, δεξιότητες διαπραγμάτευσης**

*Επιδεικνύω αυτοπεποίθηση στη χρήση δεξιοτήτων διαπραγμάτευσης και άρνησης*

*Βασικές ιδέες:*

* Εμπόδια στην αποτελεσματική επικοινωνία
* Χρησιμοποιώντας επικοινωνιακές δεξιότητες για να αποφύγω ανεπιθύμητες σεξουαλικές πιέσεις
* (Σε περίπτωση που κάποιος/α είναι σεξουαλικά ενεργός/η) χρησιμοποιώντας επικοινωνιακές δεξιότητες για να εξασκήσω ασφαλής και συναινετικό σεξ
* Ο ρόλος των έμφυλων προσδοκιών και στερεοτύπων στη διαπραγμάτευση και άρνηση της σεξουαλικής επαφής

**2.5 Βρίσκω βοήθεια και υποστήριξη**

*Αναγνωρίζω κατάλληλες πηγές βοήθειας*

*Βασικές ιδέες:*

* Ενήλικες εμπιστοσύνης που μπορούν να βοηθήσουν
* Η ντροπή ή η ενοχή δε θα πρέπει να είναι εμπόδια στην αναζήτηση βοήθειας
* Τρόποι εξεύρεσης συμπληρωματικής βοήθειας, πηγές πληροφόρησης
* Η χρήση των ΜΜΕ και των κοινωνικών δικτύων, πιθανοί κίνδυνοι στην αναζήτηση πληροφόρησης ή βοήθειας
* Το δικαίωμα στην ιδιωτικότητα, το σεβασμό, το απόρρητο στην αναζήτηση βοήθειας / υποστήριξης
* Τεστ HIV και ΣΜΝ
* Μέρη όπου παρέχεται συμβουλευτική και υποστήριξη σχετικά με τη σεξουαλική και αναπαραγωγική υγεία (συμβουλευτική, τεστ, θεραπεία ΣΜΝ, υπηρεσίες για αντισύλληψη, κακοποίηση, βιασμό, ενδοοικογενειακή και έμφυλη βία, άμβλωση, ομοφοβία, στίγμα και διακρίσεις.

## Πρώτη και δεύτερη διδακτική ώρα: Παρουσίαση στην ολομέλεια

Στόχοι:

* Να αντιληφθούν την **πορνογραφία** ως προϊόν της βιομηχανίας του σεξ
* Να διακρίνουν ανάμεσα στην πορνογραφία και τις ανθρώπινες ερωτικές σχέσεις

Ξεκινούμε τη συζήτηση με την *ερώτηση αν ποτέ έχουν κουβεντιάσει για την πορνογραφία στα πλαίσια κάποιου μαθήματος*. Επειδή πιθανότατα η απάντηση είναι αρνητική συνεχίζουμε ρωτώντας *γιατί πιστεύουν ότι δεν έχει συμβεί κάτι τέτοιο;*

Λέμε ότι πολλές φορές δεν είναι ξεκάθαρο τι ακριβώς σημαίνει πορνογραφία. Αναφέρουμε τα παρακάτω χαρακτηριστικά:  Πορνογραφία ….

* είναι απεικόνιση σεξουαλικής δραστηριότητας.
* είναι κάτι που ερεθίζει σεξουαλικά τους θεατές.
* χρησιμοποιείται συχνά για τον αυνανισμό.
* συνήθως αφορά οπτικοακουστικό υλικό στο διαδίκτυο.
* συνήθως απεικονίζει ανθρώπους να κάνουν σεξ χωρίς να έχουν σχέση.
* μερικές φορές απεικονίζει βία ως μέρος της ερωτικής πράξης.

Ρωτάμε αν έχουν κάτι να συμπληρώσουν στα παραπάνω.  
Σε ομάδες δουλεύουν την απάντηση στο ερώτημα *«Γιατί νομίζετε ότι θα συζητήσουμε για την πορνογραφία στο σημερινό μάθημα»*;  
Πριν κουβεντιάσουμε τις απαντήσεις τους τους ζητάμε σε ομάδες πάλι να απαντήσουν στις παρακάτω ερωτήσεις:

|  |
| --- |
| Κάθε δευτερόλεπτο υπάρχουν περίπου ……………χιλιάδες θεατές πορνό στο διαδίκτυο.**10    20    30**                                              Κάθε δευτερόλεπτο ξοδεύονται …………….. εκ. δολάρια σε διαδικτυακό πορνογραφικό υλικό.**1        2     3**                                                           ………% αρχείων που κατεβαίνουν στο διαδίκτυο αφορά την πορνογραφία. **15     25    35**  ………% των χρηστών του διαδικτύου έχουν εκτεθεί σε πορνογραφικό υλικό παρά τη θέλησή τους.**14     24    34**  Μπορεί η έκθεση σε πορνογραφικό υλικό να δημιουργήσει συνθήκες εξάρτησης στο θεατή;**Ναι    Όχι** |

*[Σωστή απάντηση στο κουίζ είναι η τρίτη και για την τελευταία ερώτηση το ΝΑΙ]*

Κουβεντιάζουμε τις απαντήσεις στην ερώτηση και το κουίζ. Δίνουμε στις ομάδες το 2ο κουίζ για το τι μας διδάσκει η πορνογραφία. Ζητάμε από τα παιδιά να συζητήσουν την κάθε πρόταση και να σημειώσουν την απάντηση που προκρίνει η ομάδα τους.

ΜΑΘΗΜΑΤΑ ΑΠΟ ΤΗΝ ΠΟΡΝΟΓΡΑΦΙΑ - **Τι περιλαμβάνει και τι αφήνει απέξω!**

|  |
| --- |
| Πιθανούς τρόπους για την επίτευξη ερωτικής απόλαυσης.   **ΝΑΙ      ΟΧΙ      ΙΣΩΣ** Πώς να μιλάω στον ερωτικό μου σύντροφο.   **ΝΑΙ      ΟΧΙ      ΙΣΩΣ** Ποικίλους τρόπους ερωτικής συμπεριφοράς.   **ΝΑΙ      ΟΧΙ      ΙΣΩΣ** Τι πρέπει να κάνω στην αρχή μιας ερωτικής σχέσης.   **ΝΑΙ      ΟΧΙ      ΙΣΩΣ** Πώς να λέω όχι σε ανεπιθύμητες συμπεριφορές.   **ΝΑΙ      ΟΧΙ      ΙΣΩΣ** Πως ερεθίζονται και έχουν οργασμό οι άνθρωποι κατά το σεξ.   **ΝΑΙ      ΟΧΙ      ΙΣΩΣ** Πώς είναι τα σώματα και τα ερωτικά μέρη των ανθρώπων.   **ΝΑΙ      ΟΧΙ      ΙΣΩΣ** Πρακτικές ασφαλούς σεξ για την αντιμετώπιση ανεπιθύμητης κύησης ή ΣΜΝ.   **ΝΑΙ      ΟΧΙ      ΙΣΩΣ** Πως οι άνθρωποι μοιράζονται ισότιμα την ερωτικής τους εμπειρία.   **ΝΑΙ      ΟΧΙ      ΙΣΩΣ** Ότι το σεξ αφορά το συναισθηματικό δέσιμο μεταξύ των ανθρώπων.   **ΝΑΙ      ΟΧΙ      ΙΣΩΣ** Πόσο διαρκεί το σεξ.   **ΝΑΙ      ΟΧΙ      ΙΣΩΣ** Πως η σεξουαλική βία όπως ο βιασμός μπορεί να επηρεάσει τα θύματα.   **ΝΑΙ      ΟΧΙ      ΙΣΩΣ** Πώς να είσαι καλός ερωτικός σύντροφος.   **ΝΑΙ      ΟΧΙ      ΙΣΩΣ** Πως να διατηρείς μια υγιή, ρομαντική σχέση.   **ΝΑΙ          ΟΧΙ           ΙΣΩΣ** |

Παρακολουθούμε ένα σχετικό βίντεο [*https://youtu.be/q64hTNEj6KQ*](https://youtu.be/q64hTNEj6KQ)για τους μύθους γύρω από το πορνό και στη συνέχεια το συζητάμε στην τάξη.

Παρακολουθούμε το δεύτερο βίντεο (<https://youtu.be/gRJ_QfP2mhU> υπάρχει καιμε ελληνικούς υπότιτλους).

Εργασία για την επόμενη συνάντηση

Ζητούμε από τις ομάδες να συζητήσουν μεταξύ τους για την πορνογραφία με βάση και το υλικό που παρουσιάστηκε στην τάξη.

Στη συνέχεια η κάθε ομάδα θα πρέπει να δημιουργήσει κάποιο υλικό (φυλλάδιο, αφίσα, οπτικοακουστικό μήνυμα ή κάτι άλλο) με το οποίο θα ήθελαν να ενημερώσουν τις άλλες τάξεις του σχολείου για το θέμα της πορνογραφίας.

## Τρίτη διδακτική ώρα: Παρουσίαση των ομάδων

Οι ομάδες με τη σειρά παρουσιάζουν το υλικό που επεξεργάστηκαν στην τάξη.

Οι εκπαιδευτικοί συντονίζουν τη σύντομη συζήτηση που ακολουθεί μετά από κάθε παρουσίαση.

# Ενότητα 3. Κουλτούρα – Νόμος – Κοινωνία

(τρεις διδακτικές ώρες)

Στόχοι:

**3.1 Σεξουαλικότητα, κουλτούρα και νόμος**

*Αναγνωρίζω κεντρικά κοινωνικά πρότυπα και πηγές μηνυμάτων γύρω από τη σεξουαλικότητα*

*Βασικές ιδέες:*

* Πηγές μηνυμάτων γύρω από τη σεξουαλικότητα
* Συγκεκριμένα μηνύματα που δέχονται οι άνθρωποι για τη σεξουαλικότητα από την κουλτούρα, τη θρησκεία και την κοινωνία
* Πολυμορφία στη σεξουαλική έκφραση, προσανατολισμό και κοινωνικών περιορισμών
* Δικαιώματα και σεβασμός των ανθρώπων με διαφορετική σεξουαλική έκφραση και προσανατολισμό
* Πολυμορφία των νόμων σχετικά με τη σεξουαλική και αναπαραγωγική υγεία, πχ ηλικία κοινής συναίνεσης, βιασμός, σεξουαλική κακοποίηση, σεξουαλικός προσανατολισμός
* Επίδραση της κουλτούρας και των προτύπων στην προσωπική έκφραση του φύλου και της σεξουαλικότητας

**3.2 Σεξουαλικότητα και ΜΜΕ**

*Αναγνωρίζω μη ρεαλιστικές εικόνες των ΜΜΕ σχετικά με τις σεξουαλικές σχέσεις, τη σεξουαλικότητα και την αναπαραγωγή*

*Περιγράφω το αντίκτυπο των εικόνων αυτών στα διαφυλικά στερεότυπα*

*Βασικές ιδέες:*

* Η επίδραση των ΜΜΕ σε αξίες και αντιλήψεις
* ΟΙ αναπαραστάσεις των ΜΜΕ γύρω από την ομορφιά και τα διαφυλικά στερεότυπα
* Η αυτοεκτίμηση και πως τα ΜΜΕ απεικονίζουν τους άνδρες και τις γυναίκες
* Διαφυλικά στερεότυπα στην πορνογραφία

**3.3 Η κοινωνική κατασκευή του φύλου**

*Εξηγώ την έννοια και παραθέτω παραδείγματα έμφυλων προκαταλήψεων και διακρίσεων*

*Βασικές ιδέες:*

* Προσωπικές αξίες σχετικά με την ισότητα των φύλων και τις προκαταλήψεις
* Το αντίκτυπο των κοινωνικών, πολιτιστικών και θρησκευτικών προτύπων για τα φύλα στην ανθρώπινη συμπεριφορά
* Αντίκτυπο των διαφυλικών ρόλων και προσδοκιών στη σεξουαλική συμπεριφορά
* Αντίκτυπο των διαφυλικών ρόλων στη λήψη κοινών αποφάσεων, στη σεξουαλική συμπεριφορά και τον οικογενειακό προγραμματισμό
* Τα διπλά στάνταρτ των φύλων συμπεριλαμβανομένης και της σεξουαλικής συμπεριφοράς

**3.4 Έμφυλη βία, σεξουαλική κακοποίηση και επιβλαβής παραδοσιακές πρακτικές**

*Αναγνωρίζω συγκεκριμένες στρατηγικές για τη μείωση έμφυλη βία, συμπεριλαμβανομένων του βιασμού και της σεξουαλικής κακοποίησης*

*Επιδεικνύω δεξιότητες δυναμικής επικοινωνίας ως απάντηση σε καταστάσεις πιθανής σεξουαλικής βλάβης*

*Βασικές ιδέες:*

* Εξαλείφω επιβλαβής παραδοσιακές πρακτικές όπως η κλειτοριδεκτομή, ο γάμος παιδιών, ο εξαναγκασμός σε γάμο, κλπ.
* Αναγνωρίζω και απαντώ στην έμφυλη βία και γνωρίζω που μπορώ να βρω βοήθεια

## Πρώτη και δεύτερη διδακτική ώρα: Παρουσίαση στην ολομέλεια

Με βάση τους παραπάνω στόχους συγκεντρώνουμε υλικό από τα σχολικά εγχειρίδια ή ιστότοπους οργανώσεων για τα ανθρώπινα δικαιώματα καθώς και σχετικούς ιστότοπους υπουργείων στην Ελλάδα και διαμορφώνουμε μια σχετική παρουσίαση.

Στην αρχή δίνω στις ομάδες να δουλέψουν για λίγα λεπτά το παρακάτω ερωτηματολόγιο.

**ΣΕΞΟΥΑΛΙΚΟΤΗΤΑ ΚΑΙ ΜΜΕ**

**Ομάδα ……………………………………………………………. Τμήμα ………………………………………**

Συζήτησε στην ομάδα σου και διάλεξε την απάντηση που ταιριάζει περισσότερο στις παρακάτω προτάσεις. Γράψτε μια σύντομη αιτιολόγηση της απάντησης.

1. Είναι δυνατό να ερωτευθείς ή να θέλεις να κάνεις έρωτα με κάποιον/α με τον οποίο/α έχεις συνομιλήσει μόνο διαδικτυακά και δεν έχεις βρεθεί ποτέ πρόσωπο με πρόσωπο.

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

1. Είναι εντάξει να τα χαλάσεις με κάποια/ον εξαιτίας αυτών που λένε ή κάνουν στο διαδίκτυο.

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

1. Όσα περισσότερα likes μαζεύω στο διαδίκτυο τόσο περισσότερο δημοφιλής είμαι.

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

1. Θα πρέπει να ενημερώσω κάποιον ενήλικο στην περίπτωση που κάποιος αρχίζει να διαδίδει φήμες για μένα στο διαδίκτυο σχετικά με τη σεξουαλική μου ζωή.

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

1. Τα μέσα κοινωνικής δικτύωσης είναι κατάλληλα για να βρεις κάποιον για να «κάνεις φάση».

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

1. Μπορώ να σταματήσω κάποιον να ανεβάζει στα μέσα κοινωνικής δικτύωσης την ερωτική μας επικοινωνία.

ΣΥΜΦΩΝΩ ΔΙΑΦΩΝΩ ΑΝΑΜΕΙΚΤΕΣ ΑΠΟΨΕΙΣ

ΕΞΗΓΩ: …………………………………………………………………………………………………………………………………………

…………………………………………………………………………………………………………………………………………

Στη συνέχεια οι ομάδες συζητούν για λίγο τις απαντήσεις τους και παρουσιάζω το θέμα με διαφάνειες. Η παρουσίαση που χρησιμοποιήθηκε έχει αναρτηθεί στον ιστότοπο του προγράμματος:

<https://sapgr.weebly.com/upsilonlambdaiotakappaomicron.html>

Συζητάμε στην τάξη για τα θέματα όπως παρουσιάζονται στις διαφάνειές μας και παρακολουθούμε ένα σχετικό βίντεο <https://youtu.be/2SrpARP_M0o>

Εργασία για την επόμενη συνάντηση

Ζητούμε από τους μαθητές και μαθήτριες στην ομάδα τους να παρακολουθήσουν ένα βίντεο.

Ομάδα 1: <https://youtu.be/haseI5DVyHc?list=PLD0FEBF5C2258525E>

Ομάδα 2: <https://youtu.be/6uenzC3hKho?list=PLD0FEBF5C2258525E>

Ομάδα 3: <https://youtu.be/E0v_idyvjco?list=PLD0FEBF5C2258525E>

Ομάδα 4: <https://www.youtube.com/watch?v=-lb3FwhlyRI>

Ομάδα 5: <https://www.youtube.com/watch?v=W_ZPHPutN-c>

Στη συνέχεια θα πρέπει να συζητήσουν το βίντεο που παρακολούθησαν και να βρουν επικουρικά υλικό αν χρειάζεται ώστε να ετοιμάσουν μια μικρή παρουσίαση 5-7 διαφάνειες με τις οποίες θα πρέπει να παρουσιάσουν στην τάξη το θέμα του βίντεο και γενικότερα της συζήτησης που άνοιξε με αφορμή το βίντεο στην ομάδα τους.

## Τρίτη διδακτική ώρα: Παρουσίαση των ομάδων

Η κάθε ομάδα παρουσιάζει το βίντεο που είχαν στην ολομέλεια και στη συνέχεια τις διαφάνειες τις οποίες ετοίμασαν με αφορμή το βίντεο.

Οι εκπαιδευτικοί συντονίζουν και ενθαρρύνουν την κουβέντα που εξελίσσεται με βάση το βίντεο και τις παρουσιάσεις των μαθητών και μαθητριών.

# ΠΑΡΑΡΤΗΜΑ

## ΠΑΡΑΡΤΗΜΑ 1. ΕΡΩΤΗΣΕΙΣ ΓΙΑ ΘΕΜΑΤΑ ΣΕΞΟΥΑΛΙΚΗΣ ΥΓΕΙΑΣ

**1.Σε ποιον πρέπει να απευθυνθείς σε περίπτωση που χρειάζεσαι αντισυλληπτικά;**

Α. στο κέντρο υγείας

Β. στο γυναικολόγο

Γ. σε γυναικολογική κλινική

Δ. σε όλα τα παραπάνω

**2. Τα αντισυλληπτικά χάπια εμποδίζουν την εγκυμοσύνη:**

Α. αποτρέποντας το ωάριο να ωριμάσει

Β. αποτρέποντας τα σπερματοζωάρια να φτάσουν το ωάριο

Γ. αλλάζοντας το περιβάλλον της μήτρας με διάφορα υγρά

Δ. καταστρέφοντας τα σπερματοζωάρια

**3. Τα αντισυλληπτικά χάπια:**

Α. μπορεί να προκαλέσουν στείρωση

Β. είναι καλή μέθοδος αντισύλληψης για καπνίστριες

Γ. συνήθως επιβαρύνουν το πόνο της περιόδου

Δ. θα πρέπει να καταναλώνονται για 21-22 ημέρες χωρίς διακοπή για να λειτουργήσουν

**4. Θετικό για την υγεία από τη χρήση αντισυλληπτικών είναι:**

Α. η μείωση του πόνου της περιόδου

Β. η σταθεροποίηση του ρυθμού του έμμηνου κύκλου

Γ. μείωση απώλειας αίματος

Δ. όλα τα παραπάνω

**5. Το χάπι της επόμενης ημέρας λαμβάνεται:**

Α. μέσα σε μια βδομάδα από την επικίνδυνη επαφή

Β. δύο βδομάδες από την καθυστέρηση στην περίοδο

Γ. όσο το δυνατό πιο σύντομα από την επικίνδυνη επαφή το αργότερο μέχρι 72 ώρες

Δ. το αργότερο σε έξι ώρες μετά την επικίνδυνη επαφή

**6. Τι μπορεί να κάνει κάποιος όταν φοβάται για επικείμενη εγκυμοσύνη:**

Α. να περιμένει την επόμενη περίοδο

Β. να κάνει τεστ εγκυμοσύνης

Γ. να περιμένει ενδείξεις στο σώμα

Δ. να ζητήσει συμβουλή από κάποια στήλη περιοδικού

**7. Ποιος αποφασίζει κυρίως για τη συνέχιση μιας εγκυμοσύνης;**

Α. οι γονείς

Β. ο γιατρός

Γ. η γυναίκα

Δ. η γυναίκα με τη σύμφωνη γνώμη του άντρα

**8. Εάν ένα κορίτσι κάνει έκτρωση (διακοπή κύησης) αυτό:**

Α. μπορεί να μειώσει τις πιθανότητες εγκυμοσύνης στο μέλλον

Β. μπορεί να αυξήσει τις πιθανότητες εγκυμοσύνης στο μέλλον

Γ. δεν επηρεάζει τις πιθανότητες εγκυμοσύνης στο μέλλον

Δ. μπορεί να προκαλέσει αποβολές στο μέλλον

**9. Μερικές φορές η αντισύλληψη μπορεί να παραλειφθεί καθώς κάποιος δεν προγραμμάτιζε να έχει ερωτική επαφή. Αυτό μπορεί να ξεπεραστεί με:**

Α. την επιλογή συντρόφου που θα έχει αναλάβει το θέμα της αντισύλληψης

Β. το να έχουμε μαζί μας προφυλακτικά

Γ. ξεκινήσουμε τα αντισυλληπτικά αμέσως μετά την πρώτη επαφή

Δ. να διακόπτουμε την ερωτική επαφή πριν την εκσπερμάτιση

**10. Τα Σεξουαλικά Μεταδιδόμενα Νοσήματα (ΣΜΝ) μπορεί να μεταδίδονται:**

Α. αν αγγίζουμε τα γεννητικά όργανα με τα χέρια

Β. από επαφή με βλεννώδη μεμβράνη

Γ. με το φιλί

Δ. με όλα τα παραπάνω

**11. Ποιο από τα παρακάτω είναι ΣΩΣΤΟ:**

Α. η ούρηση μετά την ερωτική επαφή είναι μια καλή μέθοδος αντισύλληψης για άνδρες και γυναίκες

Β. Το σπιράλ προστατεύει από ΣΜΝ

Γ. το προφυλακτικό είναι η εγκυρότερη μέθοδος προστασίας για όσους έχουν συχνές αλλαγές παρτενέρ

Δ. αν κάποιος/α δεν έχει εμφανή σημάδια δεν έχει και κάποιο ΣΜΝ

**12. Που μπορούμε να διαπιστώσουμε και θεραπεύσουμε τα ΣΜΝ;**

Α. στο κέντρο υγείας

Β. σε ειδικό γιατρό

Γ. σε πολυκλινική ή νοσοκομείο

Δ. σε όλα τα παραπάνω

**13. Έχουμε τα καλύτερα αποτελέσματα για την αντιμετώπιση των ΣΜΝ:**

Α. όταν λαμβάνουν αγωγή και οι δύο σύντροφοι

Β. όταν λαμβάνει αγωγή το άτομο που έχει συμπτώματα

Γ. όταν η αγωγή χρησιμοποιείται όσο υπάρχουν τα συμπτώματα

Δ. όταν κάποιος/α απέχει από ερωτική επαφή όσο υπάρχουν τα συμπτώματα

**14. Ποια από τις παρακάτω ασθένειες δεν είναι εντελώς θεραπεύσιμη:**

Α. γονόρροια

Β. AIDS

Γ. έρπης γεννητικών οργάνων

Δ. τριχομονάδες

**15. Τα κονδυλώματα είναι μια σεξουαλικά μεταδιδόμενη ασθένεια που μπορεί να:**

Α. προκαλέσει ενίοτε στείρωση

Β. θεραπευτεί με αντιβιοτικά

Γ. ανιχνευθεί με ένα απλό τεστ

Δ. προκαλέσει αλλαγές στη βλέννα και το δέρμα

**16. Μπορεί ένα ΣΜΝ να είναι τελείως ασυμπτωματικό;**

Α. ποτέ

Β. σπάνια

Γ. συχνά

Δ. σχεδόν πάντα

**17. Ποιο από τα παρακάτω είναι ΣΜΝ;**

Α. ενδομητρίωση

Β. κολεόσπσμος

Γ. χλαμύδια

Δ. μύωμα

**18. Ποιο από τα παρακάτω είναι ΛΑΘΟΣ. Ο αυνανισμός είναι:**

Α. ένας τρόπος απελευθέρωσης σεξουαλικής ενέργειας

Β. επιβλαβής για την υγεία

Γ. τρόπος αυτοικανοποίησης

Δ. συνηθισμένος σε αγόρια και κορίτσια

**19. Ο αυνανισμός είναι επιβλαβής:**

Α. όταν δεν έχει ξεκινήσει η εφηβεία

Β. επειδή τον καταλαβαίνουν οι άλλοι

Γ. αν γίνεται περισσότερο από μια φορά την εβδομάδα

Δ. τίποτε από τα παραπάνω

**20. Ο αυνανισμός είναι:**

Α. εύκολος γιατί γίνεται οπουδήποτε και όποια στιγμή

Β. ένας καλός τρόπος να γνωρίσουμε τις ερωτικές αντιδράσεις του σώματός μας

Γ. επιβλαβής για τη σεξουαλική ανάπτυξη των εφήβων

Δ. καλός όταν δεν υπάρχει κάποιος σύντροφος

**21. Ο αυνανισμός αφορά:**

Α. μόνο τους εφήβους

Β. μόνο τους εφήβους και τους ενήλικες που δεν έχουν οικογένεια

Γ. μόνο τους παντρεμένους

Δ. όλους τους ανθρώπους

**22.Ποιο από τα παρακάτω είναι ΛΑΘΟΣ. Προβλήματα στύσης:**

Α. μπορεί να προκληθούν από άγχος

Β. εμφανίζονται όταν ένα αγόρι δε θέλει ένα κορίτσι

Γ. μπορεί να προέρχονται από προβλήματα στην κυκλοφορία του αίματος

Δ. ξεπερνιούνται κάθε φορά με το άγγιγμα των γεννητικών οργάνων

**23. Τα αγόρια πολλές φορές αγχώνονται για το μέγεθος του πέους. Προκειμένου να είναι ένα πέος λειτουργικό θα πρέπει να είναι σε στύση:**

Α. τουλάχιστον 10 εκ.

Β. τουλάχιστον 15 εκ.

Γ. τουλάχιστον 20 εκ.

Δ. δεν έχει σημασία

**24. Μια γυναίκα μπορεί να έχει οργασμό, δηλαδή ερωτική κλιμάκωση:**

Α. μόνο κατά την ερωτική επαφή όταν εκσπερματώνει ο άνδρας

Β. μόνο όταν το πέος βρίσκεται στο αιδοίο

Γ. όταν χαϊδεύει ο άντρας την κλειτορίδα της

Δ. μπορεί να είναι όλα τα παραπάνω και με τον αυνανισμό

**25. Μετά την πρώτη επαφή πόσο διάστημα χρειάζεται η γυναίκα για να έχει τον πρώτο της οργασμό; Ο οργασμός κυρίως επιτυγχάνεται:**

Α. κατά τη διάρκεια της πρώτης επαφής ή λίγο αργότερα

Β. μέσα σε ένα χρόνο από την πρώτη επαφή

Γ. μέσα σε δύο ή τρία χρόνια από την πρώτη επαφή

Δ. είναι προσωπικό θέμα και διαφέρει σε κάθε άτομο

**26. Καλός εραστής θεωρείται κάποιος που:**

Α. είναι γρήγορος

Β. έχει αντοχή στον έρωτα

Γ. μπορεί να δώσει και να πάρει ευχαρίστηση στο/στησύντροφό του

Δ. έχει πολλούς συντρόφους

**27. Πόσοι νέοι στην Ελλάδα δηλώνουν ότι έχουν ολοκληρωμένες σχέσεις στην ηλικία των 15;**

Α. 10%

Β. 30%

Γ. 40%

Δ. 60%

**28. Τι από τα παρακάτω είναι ασυνήθιστο στην παιδική ηλικία**

Α. το παιχνίδι του γιατρού

Β. ο αυνανισμός

Γ. οι αγκαλιές και τα φιλιά

Δ. τίποτε από τα παραπάνω

**29. Ποιο από τα παρακάτω σχετικά με την πρώτη ερωτική επαφή είναι σωστό:**

Α. τόσο τα αγόρια όσο και τα κορίτσια μπορεί να νιώσουν κάποιο πόνο

Β. πολλά κορίτσια δεν αισθάνονται κανένα πόνο

Γ. ο υμένας διαφέρει από κορίτσι σε κορίτσι

Δ. όλα τα παραπάνω

**30. Πολλοί νέοι θα ήθελαν να έχουν ερωτική επαφή. Αυτό μπορεί να συμβεί όταν:**

Α. κάποιος το θέλει πολύ

Β. υπάρχει συναίνεση

Γ. ο/η σύντροφος το θέλει πολύ

Δ. το επιτρέπουν οι γονείς

**31. Σεξουαλική κακοποίηση ή εκμετάλλευση συμβαίνει όταν:**

Α. κάποιος έχει ερωτική επαφή με άτομο μικρότερο των 16 ετών

Β. κάποιος επιβάλλει την ερωτική επαφή σε άλλον

Γ. κάποιος εκθέτει ανήλικο σε ερωτικό περιεχόμενο

Δ. όλα τα παραπάνω

**32. Ποιος ΔΕΝ είναι ερωτικός προσανατολισμός**

Α. ετεροσεξουαλικότητα

Β. μονοσεξουαλικότητα

Γ. αμφισεξουαλικότητα

Δ. ομοφυλοφιλία

**33. Ποια είναι η ηλικία κοινής συναίνεσης στην Ελλάδα;**

Α. 15

Β. 16

Γ. 17

Δ. 18


**34. Η σεξουαλική κακοποίηση και/ή εκμετάλλευση αφορά:**

Α. να λες λόγια που είναι αναξιοπρεπή και αφορούν το σώμα και τη σεξουαλικότητα και προσβάλουν το άλλο άτομο

Β. πίεση προς κάποιον/α να έχει ερωτική επαφή

Γ. να αγγίζεις κάποιον στα ιδιωτικά του μέρη χωρίς συναίνεση

Δ. όλα τα παραπάνω

***ΕΥΧΑΡΙΣΤΟΥΜΕ ΠΟΛΥ!***

## Απαντήσεις

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  | 1.Δ | 2. Α | 3. Δ | 4. Δ | 5. Γ |
| 6. Β | 7. Γ | 8. Α | 9. Β | 10. Β | 11. Γ | 12. Δ | 13. Α | 14. Β | 15. Δ |
| 16. Γ | 17. Γ | 18. Δ | 19. Δ | 20. Β | 21. Δ | 22. Δ | 23. Δ | 24. Δ | 25. Δ |
| 26. Γ | 27. Β | 28. Δ | 29. Δ | 30. Β | 31. Δ | 32. Β | 33. Β | 34. Δ |  |

# Τελικό ερωτηματολόγιο αξιολόγησης του προγράμματος

**ΠΡΟΓΡΑΜΜΑ ΣΕΞΟΥΑΛΙΚΗΣ ΑΓΩΓΗΣ**

**ΠΕΙΡΑΜΑΤΙΚΟ ΓΥΜΝΑΣΙΟ ΡΕΘΥΜΝΟΥ Σχολικό έτος: ………..**

**Αξιολόγηση**

|  |  |  |  |  |  |
| --- | --- | --- | --- | --- | --- |
| Παρακαλούμε σημειώστε την απάντηση που αντανακλά περισσότερο τις απόψεις σας. | | | | | |
|  | Συμφωνώ πολύ | Συμφωνώ | Ούτε συμφωνώ Ούτε διαφωνώ | Δε συμφωνώ | Δε συμφωνώ καθόλου |
| Το μάθημα σεξουαλικής αγωγής μου φάνηκε ενδιαφέρον. |  |  |  |  |  |
| Μέσα από το μάθημα έμαθα νέα πράγματα που δεν ήξερα. |  |  |  |  |  |
| Μέσα από το μάθημα έμαθα πράγματα που ήξερα λάθος. |  |  |  |  |  |
| Το μάθημα σεξουαλικής αγωγής θα έπρεπε να γίνεται σε όλες τις τάξεις του Γυμνασίου. |  |  |  |  |  |

**Η εργασία σε ομάδες είχε**

Θετικά: ……………………………………………………………………………………………..

………………………………………………………………………………………………………

Αρνητικά/Δυσκολίες: ………………………………………………………………………………

………………………………………………………………………………………………………

**Από αυτά που έμαθα μου έκανε περισσότερο εντύπωση** ……………………………………….

………………………………………………………………………………………………………

**Θα ήθελα να μάθω περισσότερα για**…………………………………………………………….

………………………………………………………………………………………………………

**Λιγότερο ενδιαφέρον από τη θεματολογία μου φάνηκε**………………………………………..

1. Ολόκληρος ο οδηγός βρίσκεται στον παρακάτω σύνδεσμο. Το κείμενο προσφέρει μια εμπεριστατωμένη ανάλυση για τα προγράμματα σεξουαλικής αγωγής. <http://www.unaids.org/en/resources/documents/2018/international-technical-guidance-on-sexuality-education> [↑](#footnote-ref-2)
2. Μεβάσητο International Guidelines on Sexuality Education – UNESCO *γιατην*ηλικιακήομάδα 12-15 <http://www.unesco.org/new/en/hiv-and-aids/our-priorities-in-hiv/sexuality-education/international-technical-guidance-on-sexuality-education/> [↑](#footnote-ref-3)
3. Αν και πρόκειται για παλαιά έκδοση του 2000 και καλό είναι οι εκπαιδευτικοί να ελέγξουν τις πληροφορίες και με βάση νεότερα επιστημονικά δημοσιεύματα. [↑](#footnote-ref-4)